
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 687 

11 Μαΐου 2004 


ΑΠΟΦΑΣΕΙ Σ 

Αριθ. 052 

Συνεργασία του Ε.Φ.Ε.Τ. με τις Δημόσιες Αρχές και Υπη¬ 
ρεσίες συμπεριλαμβανομένων των Αρχών πρωτοβάθ¬ 
μιας και Νομαρχιακής Αυτοδιοίκησης και των Νομικών 
Προσώπων Δημοσίου ή Ιδιωτικού Δικαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ-ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις της παραγράφου 1 του άρθρου 5 του Ν. 
2741/1999 «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και λοιπές διατάξεις» (ΦΕΚ 199 Α'), όπως τροπο¬ 
ποιήθηκε μετηνπαρ. 18του άρθρου 37του Ν. 3066/2002 
(ΦΕΚ 252 Α'). 

2. Τις διάταξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'), όπως 
προστέθηκε με το άρθρο 27 του Ν. 2081/1992 και αντικα- 
ταστάθηκε με το άρθρο 1 του Ν. 2469/1997. 

3. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 

4. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» (ΦΕΚ 21 Α'). 

5. Τις διατάξειςτου άρθρου 13του Ν. 2946/2001 «Υπαί¬ 
θρια Διαφήμιση, Συμπολιτείες Δήμων και Κοινοτήτων» 
(ΦΕΚ 224 Α'). 

6. Τις διατάξειςτου άρθρου 11 παρ. 7του Ν. 2343/1995 
«Αναδιοργάνωση υπηρεσιών του Υπουργείου Οικονομι¬ 
κών και άλλες διατάξεις» (ΦΕΚ 211 Α'). 

7. Τις διατάξεις του Π.Δ. 27/1996 (ΦΕΚ 19 Α') «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης», όπως ισχύει μετά την έκδοση του Π.Δ. 122/2004 
(ΦΕΚ 85 Α'). 

8. Τις διατάξεις του Π .Δ. 223/2000 «Οργανισμός του Ενι¬ 
αίου Φορέα Ελέγχου Τροφίμων» (ΦΕΚ 192 Α'). 


9. Τις διατάξεις του Π.Δ. 95/2000 «Περί Οργανισμού 
Υπουργείου Υγείας και Πρόνοιας» (ΦΕΚ 76 Α'), όπωςτρο- 
ποποιήθηκε με το Π.Δ. 299/2000 (ΦΕΚ240 Α'). 

10. Τις διατάξεις του Π.Δ. 402/1988 «Οργανισμός 
Υπουργείου Γεωργίας» (ΦΕΚ 187 Α'), όπως τροποποιήθη¬ 
κε με το Π.Δ. 35/1992 (ΦΕΚ 17 Α') και ισχύει σήμερα. 

11. Τις διατάξεις της υπ’ αριθ. 487/4.10.2000 κοινής 
απόφασης των Υπουργών Ανάπτυξης, Εθνικής Οικονο¬ 
μίας και Δικαιοσύνης (ΦΕΚ 1219 Β'). 

12. Τις διατάξεις της υπ’ αριθ. 34258/7.3.2002 κοινής 
απόφασης των Υπουργών Ανάπτυξης, Εθνικής Οικονο¬ 
μίας και Οικονομικών και Δικαιοσύνης (ΦΕΚ 355 Β'). 

13. Τις διατάξεις της κοινής απόφασης των Υπουργών 
Ανάπτυξης και Γεωργίας για τη «Ρύθμιση θεμάτων που 
αναφέρονται στην έννοια της φάσης της πρώτης μετα¬ 
ποίησης και στην οργάνωση και συντονισμό του συστή¬ 
ματος ελέγχων από τις υπηρεσίες του Υπουργείου Γεωρ- 
γίας και του ΕΦΕΤ» (ΦΕΚ. 386 Β') 

14. Τις διατάξεις της κοινής απόφασης των Υπουργών 
Ανάπτυξης και Γεωργίας για την «Έναρξη ισχύος της πα¬ 
ραγράφου 4 του άρθρου 6 του Νόμου 2741/1999» (ΦΕΚ 
199 Α') 

15. Τις διατάξεις της υπ’ αριθ. 393/11.11.2001 απόφα¬ 
σης του Υπουργού Ανάπτυξης για την «Έγκριση σύστα¬ 
σης του Επιστημονικού Συμβουλίου Ελέγχου Τροφίμων 
(Ε.Σ.Ε.Τ.) του ΕΦΕΤ» (ΦΕΚ 1281 Β'). 

16. Τις διατάξεις της κοινής απόφασης του Υπουργού 
Ανάπτυξης και Υφυπουργού Οικονομίας και Οικονομικών 
για την «Εξουσιοδότηση στο Διοικητικό Συμβούλιο του 
ΕΦΕΤ περί επιβολής προστίμων του άρθρου 5 παρ. 8 του 
Ν. 2741/1999 «Ενιαίος Φορέας Ελέγχου Τροφίμων, άλλες 
ρυθμίσεις θεμάτων αρμοδιότητας του Υπουργείου Ανά¬ 
πτυξης και λοιπές διατάξεις» (ΦΕΚ 199 Α'), όπως τροπο¬ 
ποιήθηκε μετηνπαρ. 19του άρθρου 37του Ν. 3066/2002 
(ΦΕΚ 252 Α')» (ΦΕΚ 579 Β'). 

17. Τις διατάξεις της κοινής απόφασης των Υπουργών 
Ανάπτυξης, Εσωτερικών, Δημόσιας Διοίκησης και Αποκέ¬ 
ντρωσης και Υφυπουργού Οικονομίας και Οικονομικών 
για την «Ρύθμιση επιμέρους ζητημάτων που αφορούν την 
κατάσχεση τροφίμων και την διαδικασία υποβολής εν¬ 
στάσεων» (ΦΕΚ 685 Β'). 

18. Την υπ’ αριθ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων...»(ΦΕΚ 513 Β'). 

19. Τον υπ’ αριθ. 178/28.1.2002 Κανονισμό του Ευρω¬ 
παϊκού Κοινοβουλίου και του Συμβουλίου «Για τον καθο¬ 
ρισμό των γενικών αρχών και απαιτήσεων της νομοθεσίας 
για τα τρόφιμα ...» (131.1.2002). 

20. Το με Α.Π. 9272/16.12.2003 Πόρισμα της Ομάδας Δι¬ 
οίκησης Έργου, για τη Δημόσια Υγεία στους Ολυμπια¬ 
κούς Αγώνες, που ορίσθηκε από τη Γενική Γραμματεία 
Ολυμπιακών Αγώνων. 

21. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 
Αντικείμενο 

Αντικείμενο της παρούσας απόφασης αποτελεί η ρύθ¬ 
μιση των αναγκαίων λεπτομερειών και προϋποθέσεων για 
την συνεργασία του Ενιαίου Φορέα Ελέγχου Τροφίμων 
(Ε.Φ.Ε.Τ.) με τις Δημόσιες Αρχές, συμπεριλαμβανομένων 
των Αρχών της πρωτοβάθμιας και νομαρχιακής αυτοδιοί¬ 
κησης και των νομικών προσώπων δημόσιου ή ιδιωτικού 
δικαίου. 

Άρθρο 2 

Πεδίο εφαρμογής και Αρμόδιες Αρχές 

(α) Η παρούσα έχει εφαρμογή στους ελέγχους για την 
υγιεινή και την ασφάλεια των τροφίμων σε όλες τις επι¬ 
χειρήσεις παραγωγής, μεταποίησης, μεταφοράς, αποθή¬ 
κευσης και εν γένει εμπορίας των τροφίμων, μετά την 
πρωτογενή παραγωγή έως και τη διάθεσή τους στον τελι¬ 
κό καταναλωτή. 

(β) Ως Κεντρική Αρμόδια Αρχή για την εποπτεία εφαρ¬ 
μογής, τον συντονισμό και την αξιολόγηση των επιδόσε¬ 
ων του ενιαίου συστήματος επισήμου ελέγχου ορίζεται ο 

Ε.Φ.Ε.Τ. 

(γ) Ως αρμόδιες αρχές ελέγχου για την διεξαγωγή προ¬ 
γραμμάτων ελέγχου σε επιχειρήσεις τροφίμων μετά την 
πρωτογενή παραγωγή έως και τη διάθεση τροφίμων στον 
τελικό καταναλωτή, ορίζονται οι υπηρεσίες των πρωτο¬ 
βάθμιων Οργανισμών Τοπικής Αυτοδιοίκησης και οι αρ¬ 
μόδιες Διευθύνσεις Κτηνιατρικής, Αγροτικής Ανάπτυξης 
και Τροφίμων, Υγείας και Υγιεινής και Εμπορίου των Νο¬ 
μαρχιακών Αυτοδιοικήσεων, ή οποιαδήποτε άλλη εξου¬ 
σιοδοτημένη υπηρεσία εφαρμόζει προγράμματα επισή¬ 
μου ελέγχου στον τομέα των τροφίμων. 

Σε ειδικές περιπτώσεις, ως αρμόδιες υπηρεσίες ελέγ¬ 
χου θεωρούνται και οι χημικές υπηρεσίες του Γ ενικού Χη¬ 
μείου του Κράτους, των οποίων οι αρμόδιοι υπάλληλοι 
διενεργούν επιθεωρήσεις και δειγματοληψίες. 

Άρθρο 3 

Οργάνωση, συντονισμός και εποπτεία του συστήματος 
επισήμου ελέγχου των τροφίμων 

1. Η Κεντρική Υπηρεσία του Ε.Φ.Ε.Τ.: 

α) Καταρτίζει ετήσια ή πολυετή προγράμματα ελέγχου, 
σε συνεργασία, κατά περίπτωση, με τις αρμόδιες Κεντρι¬ 
κές Υπηρεσίες των Υπουργείων Αγροτικής Ανάπτυξης και 
Τροφίμων, Υγείας και Κοινωνικής Αλληλεγγύης και του 
Υπουργείου Οικονομίας και Οικονομικών (ΓΧΚ, ΣΔΟΕ 
κ.λ.π.) λαμβάνοντας υπ’ όψη: 

(ί) τις προτεραιότητες που προκύπτουν από την αξιολό¬ 
γηση των διατροφικών κινδύνων, των επιδημιολογικών 
δεδομένων και την ανάγκη επίτευξης υψηλού επιπέδου 
προστασίας της δημόσιας υγείας και των συμφερόντων 
των καταναλωτών. 


(ϋ) τις κοινοτικές συστάσεις σε ό,τι αφορά την διεξαγω¬ 
γή κοινοτικών συντονισμένων προγραμμάτων ελέγχου. 

(ϋι) την αξιολόγηση των αποτελεσμάτων των πραγματο- 
ποιηθέντων προγραμμάτων επιθεωρήσεων και δειγματο¬ 
ληψιών προηγουμένων ετών. 

(ίν) την αξιολόγηση των επιδόσεων του συστήματος 
ελέγχων. 

(ν) την αξιολόγηση του βαθμού συμμόρφωσης των επι¬ 
χειρήσεων τροφίμων κατά είδος και κλάδο στις απαιτή¬ 
σεις ασφάλειας και υγιεινής της ισχύουσας νομοθεσίας. 

(β) συλλέγει, καταχωρεί σε βάσεις δεδομένων και αξιο¬ 
λογεί το σύνολο των αποτελεσμάτων επισήμου ελέγχου 
σε εθνική κλίμακα. 

Τα αποτελέσματα της αξιολόγησης με τις προτάσεις εν¬ 
δεχόμενων διορθωτικών μέτρων διαβιβάζονται στις συ- 
ναρμόδιες Κεντρικές Υπηρεσίες της παραγράφου 1 (α) 
του παρόντος άρθρου, στις Περιφερειακές Διευθύνσεις 
του Ε.Φ.Ε.Τ. και στις συναρμόδιες Υπηρεσίες της Πρωτο¬ 
βάθμιας και Νομαρχιακής Αυτοδιοίκησης. 

Τα αποτελέσματα κοινοποιούνται επίσης στις αρμόδιες 
Κοινοτικές αρχές. 

(γ) καταρτίζει ετήσια εκπαιδευτικά προγράμματα συνε¬ 
χιζόμενης κατάρτισης για τους επιθεωρητές τροφίμων 
ανά Περιφέρεια ή Νομό, σύμφωνα με τις ισχύουσες Κοι¬ 
νοτικές και Εθνικές απαιτήσεις. 

(δ) μεριμνά για την εκπόνηση, την αξιολόγηση, την επι¬ 
κύρωση και την εποπτεία εφαρμογής των τομεακών και 
κλαδικών «Οδηγών Υγιεινής», όπως και για την ενημέρω¬ 
ση όλων των συναρμοδίων αρχών και υπηρεσιών ελέγ¬ 
χου. 

(ε) διαμορφώνει ενιαία πρότυπα καταλόγων (κρίσιμων) 
σημείων ελέγχου (έντυπα ελέγχου) ανά κλάδο ή ομάδα 
επιχειρήσεων τροφίμων, τα οποία χρησιμοποιούνται από 
όλες τις αρμόδιες υπηρεσίες στα πλαίσια του επισήμου 
ελέγχου των τροφίμων. 

(στ) ενημερώνει αρμοδίως σετακτική βάση μέσω των Πε¬ 
ριφερειακών Διευθύνσεωντου ΕΦΕΤ ή όπου δεν υπάρχουν 
Περιφερειακές Διευθύνσεις αυτού, μέσω των Συντονιστι¬ 
κών Επιτροπών του Ν. 2343/1995 άρθρο 11 παρ. 7, για τις 
εξελίξεις στην αναθεώρηση και για τις σχετικές εναρμονί¬ 
σεις του εθνικού δικαίου προς την κοινοτική νομοθεσία. 

2. Οι Περιφερειακές Διευθύνσεις του Ε.Φ.Ε.Τ.: 

(α) εξειδικεύουν, συντονίζουν και εποπτεύουν την εφαρ¬ 
μογή ετησίων ή εξαμηνιαίων προγραμμάτων ελέγχου σε 
συνεργασία με τις αρμόδιες Διευθύνσεις της Πρωτοβάθ¬ 
μιας ή της Νομαρχιακής Αυτοδιοίκησης και των Χημικών 
Υπηρεσιών του Γενικού Χημείου του Κράτους, ή /και μέσω 
των Συντονιστικών Επιτροπών ελέγχου τροφίμων της πα¬ 
ραγράφου 7του άρθρου 11 του Ν. 2343/1995, στα πλαίσια 
του γενικότερου σχεδιασμού της Κεντρικής Υπηρεσίας 
του Ε.Φ.Ε.Τ. 

Για τον συντονισμό και την εφαρμογή των προγραμμά¬ 
των λαμβάνονται υπόψη οι ιδιαίτερες συνθήκες της κάθε 
Περιφέρειας και της κάθε Νομαρχίας χωριστά, το είδος, 
ο αριθμός καιη χωροθέτησητωνεπιχειρήσεωντροφίμων, 
οι εποχιακές και οι έκτακτες ανάγκες λόγω τουριστικής κί¬ 
νησης και ο βαθμός στελέχωσης των συναρμοδίων υπη¬ 
ρεσιών σε εξειδικευμένο προσωπικό επιθεωρητών. 

(β) Εποπτεύουν και συντονίζουν την εφαρμογή των 
προγραμμάτων και το σύστημα συλλογής και καταχώρη- 
σηςτων αποτελεσμάτων σε βάσεις δεδομένων. 

(γ) Τα προγράμματα ελέγχων διεξάγονται από αυτοτε¬ 
λή κλιμάκια επιθεωρητών του Ε.Φ.Ε.Τ. ή των υπηρεσιών 

των ΝΑ ή από μεικτά κλιμάκια των παραπάνω υπηρεσιών, 
μετά από συνεργασία με τις οικείες πρωτοβάθμιες ή Νο¬ 
μαρχιακές συναρμόδιες υπηρεσίες, λαμβανομένων υπ’ 
όψη των ειδικών αναγκών επιθεωρήσεων και δειγματολη¬ 
ψιών ανά κλάδο επιχειρήσεων τροφίμων, της επάρκειας 
στελέχωσης των συναρμοδίων υπηρεσιών και των ενδε¬ 
χόμενων ιδιαίτερων απαιτήσεων κατάρτισης των επιθεω¬ 
ρητών. 

(δ) Οι Περιφερειακές Διευθύνσεις του Ε.Φ.Ε.Τ. παρέ¬ 
χουν κάθε δυνατή τεχνική ή επιστημονική υποστήριξη 
στις συναρμόδιες υπηρεσίες ελέγχου για την διεξαγωγή 
των προγραμμάτων επισήμου ελέγχου, συμπεριλαμβα¬ 
νομένων, όπου απαιτείται, των πρωτοκόλλων επιθεωρή¬ 
σεων και δειγματοληψιών, των κατάλληλων υλικών και 
εξοπλισμού δειγματοληψιών και επιθεωρήσεων, όπως και 
των αναγκαίων μέσων μεταφοράς επιθεωρητών και δειγ¬ 
μάτων. 

3. Οι συναρμόδιες υπηρεσίες ελέγχου της πρωτοβάθ¬ 
μιας και Νομαρχιακής Αυτοδιοίκησης: 

α) συμμετέχουν σε αυτοτελή ή μεικτά κλιμάκια για τη 
διεξαγωγή των προγραμμάτων επίσημου ελέγχου, στα 
πλαίσια του γενικότερου συντονισμού από τις Περιφερει¬ 
ακές Διευθύνσεις του Ε.Φ.Ε.Τ. της προηγούμενης παρ. 2, 
στη βάση ολοκληρωμένωνπρωτοκόλλωνσυνεργασίαςτα 
οποία μπορεί να συνυπογράφονται μεταξύ των ανωτέρω 
συναρμοδίων υπηρεσιών και των οικείων Περιφερειακών 
Διευθύνσεων του Ε.Φ.Ε.Τ. 

β) συλλέγουν, καταχωρούν και διαβιβάζουν σε τυποποι¬ 
ημένη από τον ΕΦΕΤ μορφή, τα αποτελέσματα των προ¬ 
γραμμάτων επισήμου ελέγχου στις οικείες Περιφερεια¬ 
κές Διευθύνσεις του Ε.Φ.Ε.Τ. ή στην Κεντρική Υπηρεσία 
σε περίπτωση που ο Ε.Φ.Ε.Τ. δεν διαθέτει αντίστοιχη Πε¬ 
ριφερειακή Διεύθυνση. 

γ) σε περίπτωση που από τις αρχές της Πρωτοβάθμιας 
ή Νομαρχιακής Αυτοδιοίκησης κρίνεται αναγκαία ή επι¬ 
θυμητή η διεξαγωγή ειδικών ή επιπρόσθετων προγραμ¬ 
μάτων επισήμου ελέγχου ή παρακολούθησης διατροφι¬ 
κών κινδύνων με τη συνδρομή του Ε.Φ.Ε.Τ., καταρτίζονται 
προγραμματικές συμβάσεις μεταξύ των παραπάνω Αρ¬ 
χών και του Ε.Φ.Ε.Τ., στις οποίες θα αναφέρονται λεπτο¬ 
μερώς το αντικείμενο του έργου, ο χρόνος και η διάρκεια 
εκτέλεσης αυτού, το ακριβές πρωτόκολλο ελέγχου και 
δειγματοληψιών, τα συνεργαζόμενα εργαστήρια και οι 
πηγές χρηματοδότησης. 

Άρθρο 4 

Συνεργασία του Ε.Φ.Ε.Τ. με δημόσιες αρχές 
και υπηρεσίες και νομικά πρόσωπα του δημόσιου 
ή ιδιωτικού τομέα 

Ο Ε.Φ.Ε.Τ. συνεργάζεται με φορείς του δημόσιου ή 
του ευρύτερου δημόσιου τομέα, με άλλα νομικά πρόσω¬ 
πα ιδιωτικού δικαίου, με δραστηριότητα συναφή με το 
αντικείμενό του, όπως και με πανεπιστημιακά ή άλλα 
ερευνητικά ιδρύματα της ημεδαπής ή αλλοδαπής για 
την διαμόρφωση και εφαρμογή προγραμμάτων παρακο¬ 
λούθησης ή διερεύνησης γνωστών ή αναδυομένων δια¬ 
τροφικών κινδύνων, σε κάθε περίπτωση και ιδίως σε πε¬ 
ριπτώσεις έκτακτης ανάγκης ή εξειδικευμένων αναγκών 
ελέγχου. 

Ο Ε.Φ.Ε.Τ. επίσης, συνεργάζεται με τους παραπάνω φο¬ 
ρείς από το εσωτερικό ή την αλλοδαπή, για την εφαρμογή 


προγραμμάτων επιδημιολογικών και άλλων ερευνών ή 
προγραμμάτων εκπαίδευσης. Η παραπάνω συνεργασία 
μπορεί να πραγματοποιείται και με την σύσταση ειδικών 
επιτροπών διατομεακών ή συντονισμένων δράσεων, όπως 
και μέσω συμβάσεων ή πρωτοκόλλων συνεργασίας. 

Άρθρο 5 

Διαχείριση διατροφικών κρίσεων 
και καταστάσεων έκτακτης ανάγκης 

α) Σε περίπτωση εκδήλωσης διατροφικής κρίσης ή κα¬ 
τάστασης έκτακτης ανάγκης σε εθνικό, ή κοινοτικό επίπε¬ 
δο, η Κεντρική Υπηρεσία του Ε.Φ.Ε.Τ., μετά και από γνω¬ 
μοδότηση του Επιστημονικού Συμβουλίου Ελέγχου Τρο¬ 
φίμων (Ε.Σ.Ε.Τ.), αναλαμβάνει αν κριθεί αναγκαίο τον 
συντονισμό όλων των συναρμοδίων ή των κατά περίπτω¬ 
ση εμπλεκομένων υπηρεσιών και φορέων, περιλαμβανο- 
μένων και των υπηρεσιών της πρωτοβάθμιας και νομαρ¬ 
χιακής αυτοδιοίκησης. 

β) Η Κεντρική Υπηρεσία του Ε.Φ.Ε.Τ. καταρτίζει επι¬ 
χειρησιακό σχέδιο άμεσης αντιμετώπισης διατροφι¬ 
κών κρίσεων ή καταστάσεων έκτακτης ανάγκης, του 
οποίου αναλαμβάνει και την εποπτεία εφαρμογής με¬ 
τά από την λεπτομερή ενημέρωση και την συνεργασία 
των κατά περίπτωση εμπλεκομένων Περιφερειακών 
Διευθύνσεων του Ε.Φ.Ε.Τ. και των συναρμοδίων αρ¬ 
χών ελέγχου. 

γ) Κατά τη διάρκεια της αντιμετώπισης της κρίσης ή της 
κατάστασης έκτακτης ανάγκης, την ευθύνη δημόσιας επι¬ 
κοινωνίας σχετικά με την αξιολόγηση του κινδύνου καιτην 
λήψη προληπτικών ή άλλων μέτρων προφύλαξης ανα¬ 
λαμβάνει η Κεντρική Υπηρεσία του Ε.Φ.Ε.Τ., με τη συν¬ 
δρομή του ΕΣΕΤ. 

Άρθρο 6 

Όλες οι προαναφερόμενες κατηγορίες ελέγχων και εν¬ 
δεικτικά οι συστηματικοί ή έκτακτοι έλεγχοι ή επιθεωρή¬ 
σεις κ.λπ., διεξάγονται από τις συναρμόδιες αρχές με βά¬ 
ση την ισχύουσα νομοθεσία, ενόψει κυρίως των διατάξε¬ 
ων των άρθρων 5 και 6 του Νόμου 2741/1999 και των 
ισχυόντων κάθε φορά κλαδικών «Οδηγών Υγιεινής», τους 
οποίους έχει επικυρώσει ο Ε.Φ.Ε.Τ. 

Άρθρο 7 

Από την έναρξη ισχύος της παρούσας καταργείται η υπ’ 
αριθ. 764/23.11.2000 απόφαση του Υπουργού Ανάπτυξης 
για την «Συνεργασία Ε.Φ.Ε.Τ. με τους φορείς που διενερ¬ 
γούν ελέγχους στον τομέα των τροφίμων» (ΦΕΚ 14 Β'). 

Η ισχύς της παρούσας άρχεται από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΣΙΟΥΦΑΣ Ν. ΚΑΚΛΑΜΑΝΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Σ. ΤΣΙΤΟΥΡΙΔΗΣ 




9084 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ : νννννν. θΐ. 9 γ - β-ιτηβΐΙ: ννβ5πη35ίβΓ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουτο προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210-9472556 ίηίθΓΠθΙ: ΜΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































